Maria Barbara Wintergerst

Maria Barbara Wintergerst (* 22. Februar 1791 in Wallerstein; † 25. April 1861 in Ellwangen, Jagstkreis) weer en düütsch Porträt-, Genre- un Miniaturmalerin as ok Tekenlehrerin.

 Leven 
Maria Barbara, nöömt „Babette“, weer de jüngste Dochter vun den Altarmaler un Wertsmann Anton Wintergerst (1737–1805) un de sien tweet Ehefru Maria Barbara Bux († 1833), Dochter vun den Fayencefabrikanten Johann Baptist Bux († 1800) ut Schrezheim. En künstlerische Utbillen kreeg se bi hör Vader un bi hör Bröer Josef Wintergerst,Museum Kunstpalast: Künstler und Künstlerinnen der Düsseldorfer Malerschule (Auswahl, Stand: November 2016, PDF) de af 1810 in Rom en nazarenische Prägung erfohren harr un nah Tätigkeiten as Tekenlehrer in Aarau un Ellwangen af 1822 an de Kunstakademie Düsseldörp ünnerrichten dee.

Se sülvst weer ok en spoodriek Tekenlehrerin. Buterdem funn se as Malerin vun Bildnissen un Miniatur-Genrestücken künstlerische Anerkennung. Tosommen mit hör Bröer Josef hett se 1821 de Deckenfresken to Utstatten vun Chor un Schipp vun de St.-Antonius-Kapelle in Elwangen-Schrezheim maakt.Anja Stangl: „… mit vielen Engelchen im höchsten Rokoko …“. Die St. Antonius-Kapelle in Ellwangen-Schrezheim und ihre Ausstattung. In: Denkmalpflege in Baden-Württemberg, 28. Jahrgang (1999), Heft 3, S. 183 () Maria Barbara Wintergerst is unverheiraadt storven.

Warken vun hör wurrn ünner annern in de Sammlung vun dat Slottmuseum Ellwangen upnommen.

Kiek ok
 List vun Maler vun de Düsseldörper Malerschool

 Literatur 
 Paul Konrad Beck: Künstler aus dem Ries und Härtsfeld. In: Schwäbisches Archiv, 28, Nr. 9 (1910), S. 141.
 Jens Christian Jensen: Das Werk des Malers Josef Wintergerst. In: Zeitschrift des Deutschen Vereins für Kunstwissenschaft, Bd. 21, 1967, H. l/2, S. 44 (Fußnote 72).

 Weblinks 
 Anton Wintergerst, Kurzbiografie im Portal erdteilallegorien.univie.ac.at (kiek dor Footnote 18)
 Maria Barbara Wintergerst, Auktionsresultate in dat Portal artnet.de

 Enkeld Nahwiesen 

Kategorie:Fru
Kategorie:Börger von Düütschland
Kategorie:Boren 1791
Kategorie:Storven 1861
Kategorie:Maler
Kategorie:Porträtmaler
Kategorie:Genremaler
Kategorie:Miniaturmaler
Kategorie:Maler (Düsseldörper Malerschool)